న్యూఢిల్లీ: కేంద్ర మాజీ ఆర్థిక మంత్రి పి.చిదంబరం తనయుడు కార్తీ చిదంబరానికి మద్రాసు హైకోర్టు నుంచి ఊరట లభించలేదు. తనపై సీఐఐ దాఖలు చేసిన కేసును కొట్టివేయాలంటూ కార్తీ హైకోర్టును ఆశ్రయించగా, కేసు విచారణను ఈనెల 28కి హైకోర్టు వాయిదా వేసింది. ఆసక్తికరంగా సీబీఐ విచారణకు కార్తీ ఇవాళ హాజరుకావలసి ఉంది. ఎయిర్సెల్-మాక్సిస్ కేసులో తమపై ఆధారాలను నిరూపించడంలో విఫలమైనందువల్ల సిబీఐకు ఆశాభాంగం కలిగిందని, అందువల్లే తనను ఈ కేసులో ఇరికేంచేందుకు సీబీఐ కుట్రపన్నుతోందని కార్తీ చిదంబరం ఆరోపిస్తున్నారు. గత ఫిబ్రవరిలో ఎయిర్సెల్-మాక్సిస్ కేసులో ఆరోపణల నుంచి అప్పటి సమాచార శాఖ మంత్రి దయానిధి మారన్, తదితరులకు సీబీఐ ప్రత్యేక కోర్టు విముక్తి కలిగించింది. ఈ నేపథ్యంలో ఐఎన్ఎక్స్ మీడియాలో కేసులో ఈనెల 21న విచారణ రావాల్సిందిగా కార్తీ చిదందబరానికి సీబీఐ ఇటీవల రెండో నోటీసు పంపింది. ఇంతకుముందు జూన్ 27-29 మధ్య విచారణకు హాజరుకావాలని కార్తీ చిదంబరానికి సీబీఐ సమన్లు పంపినప్పటికీ తనకు మరింత సమయం కావాలని కోరుతూ విచారణకు ఆయన హాజరుకాలేదు.
newdhilly: kendra maji aardhika mantri pi.chidambaram tanayudu kaartii chidambaraaniki madrasu hycortu nunchi oorata labhinchaledu. tanapai cii daakhalu chesina kesunu kottiveyaalantu kaartii haikortunu aasrayinchagaa, kesu vichaarananu eenela 28ki hycortu vaayidaa vesindi. aasaktikaramgaa cbi vichaaranaku kaartii ivaala hajarukavalasi undi. airsel-maxis kesulo tamapai aadhaaraalanu niroopinchadamlo viphalamainanduvalla cbiku aasaabhaamgam kaligindani, anduvalle tananu ee kesulo irikenchenduku cbi kutrapannutondani kaartii chidambaram aaropistunnaaru. gatha fibravarilo airsel-maxis kesulo aaropanala nunchi appati samachara saakha mantri dayanidhi maran, taditarulaku cbi pratyeka kortu vimukti kaliginchindi. ee nepathyamlo incs medialo kesulo eenela 21na vichaarana ravalsindiga kaartii chidandabaraaniki cbi iteevala rendo notisu pampindi. intakumundu joon 27-29 madhya vichaaranaku haajarukaavaalani kaartii chidambaraaniki cbi samanlu pampinappatikii tanaku marinta samayam kaavaalani korutu vichaaranaku aayana haajarukaaledu.